Ehdotus NEUVOSTON PÄÄTÖS Euroopan unionin puolesta vahvistettavasta kannasta muuttavien luonnonvaraisten eläinten suojelemista koskevan yleissopimuksen liitteiden I ja II muuttamista koskeviin ehdotuksiin yleissopimuksen sopimuspuolten konferenssin kymmenettä kokousta varten /* KOM/2011/0591 lopullinen - 2011/0252 (NLE) */





PERUSTELUT 1. Muuttavien luonnonvaraisten eläinten suojelemisesta tehdyn yleissopimuksen (joka tunnetaan myös CMS- tai Bonnin yleissopimuksena) tavoitteena on maalla tai meressä elävien muuttavien luonnonvaraisten lajien sekä muuttavien luonnonvaraisten lintujen suojelu. Kyseessä on hallitustenvälinen yleissopimus, joka on tehty YK:n ympäristöohjelman alaisuudessa. Se koskee luonnonvaraisten eläinten ja luontotyyppien maailmanlaajuista suojelua. Euroopan unioni on ollut yleissopimuksen sopimuspuoli 1. marraskuuta 1983 alkaen[1]. 2. Suojeltavat lajit luetellaan yleissopimuksen liitteessä I (uhanalaiset lajit) ja liitteessä II (sopimuksia edellyttävät muuttavat lajit). 3. Sopimuspuolten konferenssi (COP) on yleissopimuksen päätöksentekoelin, jolla on valtuudet arvioida muuttavien eläinlajien suojelun tasoa ja muuttaa tarvittaessa yleissopimuksen liitteitä I ja II. 4. Yleissopimuksen XI artiklan mukaan jokainen sopimuspuoli voi esittää muutoksia Yleissopimuksen liitteisiin tehdyt muutokset tulevat voimaan kaikkien sopimuspuolten osalta 90 päivän kuluttua siitä sopimuspuolten konferenssin kokouksesta, jossa muutokset hyväksyttiin, lukuun ottamatta niitä sopimuspuolia, jotka ovat jättäneet varauman. 5. Yleissopimuksen sopimuspuolten konferenssin kymmenes kokous järjestetään Bergenissä (Norjassa) 20.–25. marraskuuta 2011. Sopimuspuolet ovat ehdottaneet, että tässä kymmenennessä kokouksessa yleissopimuksen liitteisiin I ja II lisättäisiin useita uusia suojeltavia lajeja. 6. Näistä ehdotuksista kaksi on Euroopan unionin tekemiä, ja ne on toimitettu yleissopimuksen sihteeristöön neuvoston päätöksen[2] edellyttämällä tavalla. Ehdotusten oli jo todettu olevan linjassa lintudirektiivin[3] sekä luonnonvaraisten eläinten ja kasvien suojelusta niiden kauppaa sääntelemällä annetun asetuksen[4] kanssa. Siksi unionin olisi aktiivisesti tuettava tekemiensä ehdotusten hyväksymistä. 7. Eräät muut yleissopimuksen sopimuspuolet tekivät kuusi muutosehdotusta liitteisiin I ja II. Lintu- ja nisäkäslajeja koskevat ehdotukset eivät edellyttäisi unionin lainsäädännön muuttamista, mutta paholaisrauskua ( Manta birostris ) koskevat ehdotukset edellyttäisivät, että elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annettua unionin lainsäädäntöä olisi muutettava, jotta tämän lajin suojelu voitaisiin taata. Unionin olisi kannatettava näitä ehdotuksia seuraavista syistä: 1) kyseisten lajien sisällyttäminen liitteeseen on tieteellisesti perusteltua, 2) ehdotukset yhdenmukaistavat yhteisön sisäiset ja ulkoiset toimet ja 3) unioni on sitoutunut kansainväliseen yhteistyöhön luonnon monimuotoisuuden suojelemiseksi. 8. Tämän vuoksi on tarpeen, että neuvosto tekee päätöksen unionin puolesta vahvistettavasta kannasta muutosehdotuksiin sopimuspuolten konferenssin kymmenettä kokousta varten. 2011/0252 (NLE) Ehdotus NEUVOSTON PÄÄTÖS Euroopan unionin puolesta vahvistettavasta kannasta muuttavien luonnonvaraisten eläinten suojelemista koskevan yleissopimuksen liitteiden I ja II muuttamista koskeviin ehdotuksiin yleissopimuksen sopimuspuolten konferenssin kymmenettä kokousta varten EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä 218 artiklan 9 kohdan kanssa, ottaa huomioon komission ehdotuksen[5], sekä katsoo seuraavaa: 1. Muuttavien luonnonvaraisten eläinten suojelua koskevan yleissopimuksen[6] sopimuspuolena Euroopan unioni voi tehdä ehdotuksia suojeltavien lajien luettelot sisältävien yleissopimuksen liitteiden muuttamiseksi. 2. Sopimuspuolten konferenssi on yleissopimuksen päätöksentekoelin, jolla on valtuudet muun muassa arvioida muuttavien eläinlajien suojelun tasoa ja tarvittaessa muuttaa yleissopimuksen liitteitä I ja II. 3. Yleissopimuksen XI artiklan mukaisesti yleissopimuksen liitteisiin tehdyt muutokset tulevat voimaan kaikkien sopimuspuolten osalta 90 päivän kuluttua siitä sopimuspuolten konferenssin kokouksesta, jossa muutokset hyväksyttiin, lukuun ottamatta niitä sopimuspuolia, jotka ovat tehneet varauman. 4. Unioni toimitti yleissopimuksen sihteeristöön Bergenissä (Norjassa) 20.–25. marraskuuta 2011 järjestettävää yleissopimuksen sopimuspuolten konferenssin kymmenettä kokousta varten ehdotuksia[7] liitteen I muuttamiseksi siten, että siihen sisällytettäisiin aavikkohaukka ( Falco cherrug ) ja punajalkahaukka ( Falco vespertinus ). 5. Myös eräät muut sopimuspuolet ovat esittäneet ehdotuksia, joilla yleissopimuksen liitteisiin I ja II lisättäisiin useita uusia suojeltavia lajeja. 6. Unionin olisi tuettava näitä ehdotuksia, koska ne ovat tieteellisesti perusteltuja ja linjassa unionin lainsäädännön kanssa sekä vastaavat unionin sitoumusta tehdä kansainvälistä yhteistyötä luonnon monimuotoisuuden suojelemiseksi biologista monimuotoisuutta koskevan YK:n yleissopimuksen[8] 5 artiklan sekä sopimuspuolten konferenssissa tehtyjen päätösten mukaisesti; ehdotukset ovat erityisesti linjassa kymmenennen kokouksen yleisen tavoitteen kanssa, jonka mukaan vuoteen 2020 mennessä pyritään estämään tunnetusti uhanalaisten lajien sukupuutto sekä parantamaan ja ylläpitämään niiden – ja varsinkin kaikkein voimakkaimmin vähentyvien lajien – suojelun tasoa. 7. Lintu- ja nisäkäslajeja koskevat ehdotukset eivät edellyttäisi unionin lainsäädännön muuttamista. 8. Paholaisrauskua ( Manta birostris ) koskevat ehdotukset edellyttäisivät, että elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annettua unionin lainsäädäntöä olisi muutettava, jotta tämän lajin suojelu voitaisiin taata. 9. Siltä osin kuin muuttavien luonnonvaraisten eläinten suojelemisesta tehty yleissopimus kuuluu sekä unionin että jäsenvaltioiden toimivaltaan, komission ja jäsenvaltioiden olisi tehtävä tiivistä yhteistyötä yleissopimuksen liitteisiin tehtävien muutosten hyväksymiseksi, jotta unionin edustaminen kansainvälisellä tasolla olisi yhtenäistä, ON HYVÄKSYNYT TÄMÄN PÄÄTÖKSEN: Ainoa artikla Komissio esittää muuttavien luonnonvaraisten eläinten suojelemisesta tehdyn yleissopimuksen sopimuspuolten kymmenennessä konferenssissa unionin puolesta seuraavan kannan ehdotuksiin yleissopimuksen liitteiden I ja II muuttamiseksi: 10. Komissio valtuutetaan kannattamaan seuraavien eläinlajien lisäämistä liitteeseen I: 11. Falco cherrug; 12. Falco vespertinus; 13. Numenius madagascariensis; 14. Numenius tahitiensis; 15. Manta birostris; 16. Komissio valtuutetaan kannattamaan seuraavien eläinlajien lisäämistä liitteeseen II: 17. Ovis ammon; 18. Dolichonyx oryzivorus; 19. Manta birostris. Tehty Brysselissä Neuvoston puolesta Puheenjohtaja [..] [1] Neuvoston päätös 82/461/ETY, tehty 24 päivänä kesäkuuta 1982, muuttavien luonnonvaraisten eläinten suojelemista koskevan yleissopimuksen tekemisestä, EYVL L 210, 24.6.1982, s. 10. [2] Neuvoston päätös Euroopan komission valtuuttamisesta tekemään Euroopan unionin puolesta ehdotus muuttavien luonnonvaraisten eläinten suojelemista koskevan yleissopimuksen liitteen I muuttamisesta sopimuspuolten konferenssin kymmenennessä kokouksessa (hyväksytty 23 päivänä kesäkuuta 2011 kirjallisella menettelyllä – asiakirja 11078/11 ENV 432). [3] Euroopan parlamentin ja neuvoston direktiivi 2009/147/EY, annettu 30 päivänä marraskuuta 2009, luonnonvaraisten lintujen suojelusta (EUVL L 20, 26.1.2010, s. 7). [4] Asetus (EY) N:o 338/97, annettu 9 päivänä joulukuuta 1996, luonnonvaraisten eläinten ja kasvien suojelusta niiden kauppaa sääntelemällä (EYVL L 61, 3.3.1997, s. 1). [5] EUVL C […], […], s. […]. [6] Neuvoston päätös 82/461/ETY, tehty 24 päivänä kesäkuuta 1982, muuttavien luonnonvaraisten eläinten suojelemista koskevan yleissopimuksen tekemisestä, EYVL L 210, 24.6.1982, s. 10. [7] Ehdotukset sellaisina kuin ne ovat hyväksyttyinä neuvoston päätöksellä Euroopan komission valtuuttamisesta tekemään Euroopan unionin puolesta ehdotus muuttavien luonnonvaraisten eläinten suojelemista koskevan yleissopimuksen liitteen I muuttamisesta sopimuspuolten konferenssin kymmenennessä kokouksessa (hyväksytty 23 päivänä kesäkuuta 2011 kirjallisella menettelyllä – asiakirja 11078/11 ENV 432). [8] Neuvoston päätös 93/626/ETY, tehty 25 päivänä lokakuuta 1993, biologista monimuotoisuutta koskevan yleissopimuksen tekemisestä (EYVL L 309, 13.12.1993, s. 1).